REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj 06-2/234-12

26. oktobar 2012. godine

B e o g r a d

Z A P I S N I K

15. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA

ODRŽANE U DANU ZA GLASANjE, 26. OKTOBRA 2012. GODINE

Sednica je počela u 18,10 časova.

Sednicom je predsedavala Vesna Kovač, predsednik Odbora.

Sednici Odbora su prisustvovali članovi Odbora: Zoran Antić, Veroljub Arsić, Zoran Kasalović, Milorad Mijatović, Vojislav Vujić, Zoltan Pek, Dragan Tomić i Momo Čolaković.

Sednici nisu prisustvovali zamenik predsednika Odbora, Radojko Obradović i članovi Odbora: Žika Gojković, Božidar Đelić, Bojan Đurić, Nikolić Dušica, Mirko Cvetković i Đorđe Stojšić i zamenik člana Odbora Zoran Pralica.

Sednici je prisustvovao narodni poslanik Srđan Miković.

Na predlog predsedavajuće, jednoglasno je usvojen je sledeći

D n e v n i r e d

1. Podnošenje amandmana Odbora za finansije, republički budžet i kontrolu trošenja javnih sredstava na Predlog zakona o preuzimanju imovine i obaveza određenih banaka radi očuvanja stabilnosti finansijskog sistema Republike Srbije, (broj 400-3333/12 od 22. oktobra 2012.godine), na osnovu člana 165. Poslovnika Narodne skupštine.

**Prva tačka dnevnog reda** – Podnošenje amandmana Odbora za finansije, republički budžet i kontrolu trošenja javnih sredstava na Predlog zakona o preuzimanju imovine i obaveza određenih banaka radi očuvanja stabilnosti finansijskog sistema Republike Srbije na osnovu člana 165. Poslovnika Narodne skupštine.

Vesna Kovač je rekla da se Odbor za finansije, republički budžet i kontrolu trošenja javnih sredstava sastao u Danu za glasanje, shodno članu 165. Poslovnika Narodne skupštine, kako bi se usaglasile odredbe čl. 1 i 6. Predloga zakona amandmanom Odbora kojim se u članu 6. stav 1. Predloga zakona, posle reči: „Republika Srbija“, dodaju zapeta i reči:“odnosno AP Vojvodina,“.

Ovo usaglašavanje se vrši u Danu za glasanje, a pre glasanja za Predlog zakona u celini.

U diskusiji su učestvovali Srđan Miković i Vesna Kovač.

Odbor je, većinom glasova (osam za, jedan protiv) prihvatio

amandman na član 6. stav 1. Predloga zakona o preuzimanju imovine i obaveza određenih banaka radi očuvanja stabilnosti finansijskog sistema Republike Srbije, koji je podneo u skladu sa članom 165. stav 2. Poslovnika Narodne skupštine.

Za izvestioca Odbora na sednici Narodne skupštine određena je Vesna Kovač, predsednik Odbora.

Sednica je završena u 18,20 časova.

Tonski snimak sednice Odbora je sastavni deo ovog zapisnika.

za SEKRETAR ODBORA PREDSEDNIK ODBORA

Dragica Krstić-Purešević Vesna Kovač